પગલીનો પાડનાર દોને રન્નાદે મા આવી પ્રબળ ઝંખના લગભગ પ્રત્યેક સ્ત્રીને હોય છે. તેમાંય ખાસ કરીને નિઃસંતાન, વંદ્યા, કાકવંદ્યા સ્ત્રીને આવી ઈચ્છા તો ખૂબ હોય છે કે તેને શેર માટીની કદી ખોટ પડે નહીં. જે સ્ત્રીને બાળકો થતાં ન હોય અથવા થઈને પ્રભુને વહાલાં થઈ જતા હોય તેવી સ્ત્રી માટે અહીં એક ઉત્તમ ઉપાય સંતાન પ્રાપ્તિ માટેનો બતાવ્યો છે. જે કરવાથી તમારા ખાલી ઘરમાં બાળકોનો ધમધમાટ થાય છે. જન્મ જન્માંતરથી અગમ્ય કર્માંતર અનુસાર ગ્રહદોષથી અથવા પિતૃદોષથી ઉત્પન્ન થયેલા સંતાન અવરોધને દૂર કરવા ભગવતી મા અંબાની સ્તુતિ શ્રદ્ધા અને નિયમપૂર્વક ઘીના દીવાની સાક્ષીએ કરવી. આમ કરવાથી ગમે તેવા દુષ્કર અવરોધ દૂર થશે. સંતાન પ્રાપ્ત મા જગદંબા અવશ્ય કરાવશે. આમ કરનાર સ્ત્રી અવશ્ય માતા બને છે. તેમાં સહેજ પણ શંકા રાખવી નહીં. વળી, સંતાન પ્રાપ્તિમાં ઉપરના અવરોધ દૂર થતાં બાળકોને થતા અસાધ્ય રોગો પણ મટે છે.